nibzard/narodne-novine-full-text-markdown huggingface dataset:
### NN 6/2019 (18.1.2019.), Rješenje o imenovanju povjerenika Vlade Republike Hrvatske za obavljanje poslova iz nadležnosti Općinskog vijeća Općine Davor

VLADA REPUBLIKE HRVATSKE

135

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 86. stavka 1. točke 1. Zakona o lokalnoj i područnoj (regionalnoj) samoupravi (»Narodne novine«, br. 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15 – ispravak i 123/17), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O IMENOVANJU POVJERENIKA VLADE REPUBLIKE HRVATSKE ZA OBAVLJANJE POSLOVA IZ NADLEŽNOSTI OPĆINSKOG VIJEĆA
 OPĆINE DAVOR

1. Imenuje se BRANKO SABO povjerenikom Vlade Republike Hrvatske za obavljanje poslova iz nadležnosti Općinskog vijeća Općine Davor.

2. Povjerenik Vlade Republike Hrvatske za svoj rad odgovara Vladi Republike Hrvatske.

3. Povjerenik Vlade Republike Hrvatske podnosi izvješće o svom radu Vladi Republike Hrvatske putem Ministarstva uprave.

4. Povjerenik Vlade Republike Hrvatske počet će obnašati dužnost danom objave ovoga Rješenja.

5. Ovo Rješenje stupa na snagu danom objave u »Narodnim novinama«.

Klasa: 015-01/19-01/04
 Urbroj: 50301-15/07-19-02
 Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 8/2019 (23.1.2019.), Popis prirodnih mineralnih voda i prirodnih izvorskih voda priznatih u Republici Hrvatskoj

MINISTARSTVO POLJOPRIVREDE

173

Na temelju članka 80. stavka 1. podstavka 2. Zakona o poljoprivredi (»Narodne novine«, broj 118/18) Ministarstvo poljoprivrede objavljuje

POPIS

PRIRODNIH MINERALNIH VODA I PRIRODNIH IZVORSKIH VODA PRIZNATIH U REPUBLICI HRVATSKOJ

I. PRIRODNE MINERALNE VODE

|  |  |  |  |
| --- | --- | --- | --- |
| Trgovački naziv proizvoda | Naziv izvora | Mjesto korištenja izvora | Zemlja podrijetla |
| JAMNICA | Janino vrelo | Pisarovina, lokalitet Jamnička kiselica | Republika Hrvatska |
| JANA | Sveta Jana | Gorica Svetojanska | Republika Hrvatska |
| KALNIČKA | Kalnička | Apatovec | Republika Hrvatska |
| LIPIČKI STUDENAC GROFOVA VRELA | Grofova vrela | Lipik | Republika Hrvatska |
| LIPIČKI STUDENAC | Antunovo vrelo | Lipik | Republika Hrvatska |
| MIVELA-Mg | Mivela-1 | Veluće | Republika Srbija |
| SARAJEVSKI  KISELJAK | Vrelo Park (B4) | Kiseljak | Republika Bosna i Hercegovina |

II. PRIRODNE IZVORSKE VODE

|  |  |  |  |
| --- | --- | --- | --- |
| Trgovački naziv proizvoda | Naziv izvora | Mjesto korištenja izvora | Zemlja podrijetla |
| AQUA SANA | Vodohvat – bušotina BU-1 | Kosore, Vrlika | Republika Hrvatska |
| CETINA | Cetina | Civljane | Republika Hrvatska |
| GODA | Goda | Ličko Lešće | Republika Hrvatska |
| KALA | Kala | Apatovec | Republika Hrvatska |
| LEDA | Vrelo Borak | Široki Brijeg | Republika Bosna i Hercegovina |
| NEVRA | Nevra | Deževice | Republika Bosna i Hercegovina |
| SANTA | Krupa | Krupa | Republika Hrvatska |
| STUDENA | Studena | Lipik | Republika Hrvatska |
| VIVA | Ljuta | Gruda, Konavle | Republika Hrvatska |

III.

Popis prirodnih mineralnih voda iz točke I. ovoga Popisa Ministarstvo poljoprivrede dostavlja Europskoj komisiji koja ih objavljuje u »Popisu prirodnih mineralnih voda priznatih u državama članicama«, tekst značajan za Europski gospodarski prostor, u Službenom listu Europske unije (List of natural mineral waters recognised by Member States, Text with European Economic Area relevance, Official Journal of the European Union).

IV.

Objavom ovoga Popisa prestaje važiti Popis priznatih prirodnih mineralnih voda i prirodnih izvorskih voda koje se crpe iz tla Republike Hrvatske ili države koja nije članica Europske unije (»Narodne novine«, broj 19/18).

V.

Ovaj Popis stupa na snagu s danom objave u »Narodnim novinama«.

Klasa: 310-27/19-01/01

Urbroj: 525-09/0492-19-1

Zagreb, 8. siječnja 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 8/2019 (23.1.2019.), Pravilnik o izmjenama Pravilnika o načinu podnošenja prijave investicijskog projekta

MINISTARSTVO GOSPODARSTVA, RADA I PODUZETNIŠTVA

175

Na temelju članka 9. stavka 4. Zakona o strateškim investicijskim projektima Republike Hrvatske (»Narodne novine« broj 29/18 i 114/18) ministar gospodarstva, poduzetništva i obrta donosi

PRAVILNIK

O IZMJENAMA PRAVILNIKA O NAČINU PODNOŠENJA PRIJAVE INVESTICIJSKOG PROJEKTA

Članak 1.

U Pravilniku o načinu podnošenja prijave investicijskog projekta (»Narodne novine««, br. 76/18) u članku 1. točki 2. riječi: »i Agencije za investicije i konkurentnost (u daljnjem tekstu: Agencija)« brišu se.

Članak 2.

Članak 2. mijenja se i glasi:

»(1) Javni, privatni, javno-privatni investicijski projekt i jav­no-privatni investicijski projekt koji se provodi sukladno s propisima kojima se uređuje javno-privatno partnerstvo, investitor prijavljuje Ministarstvu.

(2) Kriteriji za odabir strateških projekata propisani su člankom 7. Zakona.

(3) Investitor projekt prijavljuje putem obrasca za prijavu koji je objavljen na mrežnim stranicama Ministarstva, uz obrazac za prijavu investitor prilaže i sadržaj propisan člankom 9. Zakona.«.

Članak 3.

U članku 3. stavku 1. riječi: »ili Agencija« brišu se.

U stavku 2. riječi: »ili Agencija« brišu se.

U stavku 3. riječi: »ili Agencija« brišu se.

Stavak 4. mijenja se i glasi:

»(4) Ako središnje tijelo državne uprave smatra da je prijavu potrebno nadopuniti i drugim podacima i dokazima na temelju kojih se procjenjuje udovoljavanje propisanim kriterijima iz članka 7. Zakona, Ministarstvo će dopisom pozvat investitora na dopunu prijave i predmetne dokumentacije u roku od 15 dana od dana zaprimanja dopisa.«.

Stavak 6. mijenja se i glasi:

»(6) Ako investitor ne dostavi dopunu prijave i dokumentacije u roku iz stavka 4. ovoga članka, a po prijavi se ne može postupiti, Ministarstvo će izvijestiti investitora o nemogućnosti daljnjeg postupanja po prijavi.«.

U stavku 7. riječi: »ili Agencija« brišu se.

Stavak 9. mijenja se i glasi:

»(9) Na temelju stručnog mišljenja i ocjene Ministarstvo sastavlja stručne podloge za potrebe Povjerenstva za procjenu i utvrđivanje prijedloga strateških projekata (u daljnjem tekstu: Povjerenstvo).«.

Članak 4.

U članku 5. stavak 3 mijenja se i glasi:

»(3) Javni, privatni, javno-privatni investicijski projekt i javno-privatni investicijski projekt koji se provodi sukladno s propisima kojima se uređuje javno-privatno partnerstvo iz stavka 1. i 2. ovoga članka investitor prijavljuje Ministarstvu putem obrasca za prijavu koji je objavljen na mrežnim stranicama Ministarstva.«.

Stavak 4. briše se.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-01/61
 Urbroj: 526-03-02/1-19-3
 Zagreb, 9. siječnja 2019.

Ministar
 Darko Horvat, v. r.
### NN 8/2019 (23.1.2019.), Ispravak Odluke o izmjeni Odluke o općinskim porezima Općine Trnovec Bartolovečki

OPĆINA TRNOVEC BARTOLOVEČKI

185

Nakon uspoređivanja s izvornim tekstom utvrđena je pogreška u Odluci o izmjeni Odluke o općinskim porezima Općine Trnovec Bartolovečki objavljenoj u »Narodnim novinama« broj 3/2019. te se daje

ISPRAVAK ODLUKE

O IZMJENI ODLUKE O OPĆINSKIM POREZIMA OPĆINE TRNOVEC BARTOLOVEČKI

I.

U Odluci o izmjeni Odluke o općinskim porezima Općine Trnovec Bartolovečki (»Narodne novine« broj 3/2019.) u članku 2. umjesto riječi: »Ova Odluka stupa na snagu prvog dana od dana objave u »Narodnim novinama«, a objavit će se i u »Službenom vjesniku Varaždinske županije«.« trebaju stajati riječi: »Ova Odluka stupa na snagu prvoga dana u mjesecu nakon mjeseca u kojem je objavljena u »Narodnim novinama«, a objavit će se i u »Službenom vjesniku Varaždinske županije«.«

II.

Ispravak Odluke objavit će se u »Narodnim novinama« i »Službenom vjesniku Varaždinske županije«.

Klasa: 410-01/18-01/12
 Urbroj: 2186-09-01-19-5
 Trnovec, 11. siječnja 2019.

Predsjednik Općinskog vijeća
 Mario Sačić, dipl. ing. građ., v. r.
### NN 8/2019 (23.1.2019.), Ispravak Odluke o gradskim porezima Grada Svete Nedelje

GRAD SVETA NEDELJA

184

Uvidom u tekst Odluke o gradskim porezima Grada Svete Nedelje, objavljene u »Narodnim novinama« broj 120/2018 od 31. prosinca 2018. godine, utvrđena je pogreška, te se objavljuje

ISPRAVAK ODLUKE

O GRADSKIM POREZIMA GRADA SVETE NEDELJE

Članak 1.

U Odluci o gradskim porezima Grada Svete Nedelje (»Narodne novine« broj 120/18), u članku 12. tekst »(»Narodne novine« broj 04/17, 12/17) i Glasnik Grada Svete Nedelje 4/17, 12/17)«, zamjenjuje se riječima »(»Narodne novine« 40/17, 132/17 i Glasnik Grada Svete Nedelje 04/17, 12/17)«.

Članak 2.

Ovaj Ispravak Odluke objavljuje se u »Narodnim novinama«.

Klasa: 021-05/18-01/13
 Urbroj: 238-12-02/1-19-13
 Sveta Nedelja, 3. siječnja 2019.

Predsjednik Gradskog vijeća
 Matej Vrdoljak, struc. spec. ing. techn. inf., v. r.
### NN 8/2019 (23.1.2019.), Plan prijama u državnu službu u Državnu komisiju za kontrolu postupaka javne nabave za 2019. godinu

Državna komisija za kontrolu postupaka javne nabave

177

Na temelju članka 43. stavka 2. točke c) Zakona o državnim službenicima (»Narodne novine«, broj 92/05., 107/07., 27/08., 49/11., 150/11., 34/12., 37/13., 38/13., 1/15., 138/15. i 61/17.), uz prethodnu suglasnost Ministarstva financija klasa: 100-01/18-01/178, urbroj: 513-05-01-19-2 od 14. siječnja 2019. godine, predsjednik Državne komisije za kontrolu postupaka javne nabave utvrđuje

PLAN

PRIJMA U DRŽAVNU SLUŽBU U DRŽAVNU KOMISIJU ZA KONTROLU POSTUPAKA JAVNE NABAVE ZA 2019. GODINU

I.

Ovim planom prijma u državnu službu utvrđuje se prijam državnih službenika u Državnu komisiju za kontrolu postupaka javne nabave (dalje: Državna komisija) za 2019. godinu.

II.

Plan prijma u državnu službu sadrži stvarno stanje popunjenosti radnih mjesta u Državnoj komisiji te potreban broj državnih službenika na neodređeno vrijeme za 2019. godinu.

III.

U državnoj komisiji zaposlena su 22 državna službenika na neodređeno vrijeme.

IV.

U Državnoj komisiji u 2019. godini, sukladno predviđenim financijskim sredstvima u Državnom proračunu Republike Hrvatske za 2019. godinu i pribavljenoj suglasnosti Ministarstva financija, planira se prijam na neodređeno vrijeme:

– 3 službenika sa završenim diplomskim sveučilišnim studijem ili specijalističkim diplomskim stručnim studijem,

Na temelju ovog Plana prijma slobodna radna mjesta iz stavka 1. popunjavat će se putem javnog natječaja, premještaja i internog oglasa.

V.

Plan prijma u državnu službu stupa na snagu danom donošenja, a objavljuje se u »Narodnim novinama«, dnevnom listu te na web-stranici Ministarstva uprave Republike Hrvatske.

Klasa: 112-02/18-01/2
 Urbroj: 354-01/19-3
 Zagreb, 21. siječnja 2019.

Predsjednik
 Goran Matešić, v. r.
### NN 8/2019 (23.1.2019.), Plan prijma u državnu službu u Ustavni sud Republike Hrvatske za 2019. godinu

USTAVNI SUD REPUBLIKE HRVATSKE

182

Na temelju članka 43. stavka 2. točke c. Zakona o državnim službenicima (»Narodne novine« broj 92/05., 140/05., 142/06., 77/07., 107/07., 27/08., 34/11., 49/11., 150/11., 34/12., 38/13., 37/13., 1/15., 138/15. i 61/17.) i članka 17. stavka 3. Poslovnika Ustavnog suda Republike Hrvatske (»Narodne novine« broj 181/03., 16/06., 30/08., 123/09., 63/10., 121/10., 19/13., 37/14., 83/14. i 2/15.), a sukladno Državnom proračunu Republike Hrvatske za 2019. godinu (»Narodne novine« broj 113/18.) predsjednik Ustavnog suda Republike Hrvatske utvrđuje

PLAN

PRIJMA U DRŽAVNU SLUŽBU U USTAVNI SUD REPUBLIKE HRVATSKE ZA 2019. GODINU

I.

Ovim Planom prijma u državnu službu (u daljnjem tekstu: Plan) utvrđuje se prijam državnih službenika u Ustavni sud Republike Hrvatske (u daljnjem tekstu: Ustavni sud) za 2019. godinu.

II.

Plan sadrži stvarno stanje popunjenosti radnih mjesta u Ustavnom sudu te potreban broj državnih službenika na neodređeno vrijeme za 2019. godinu.

III.

U Ustavnom sudu zaposleno je osamdeset četiri (84) državna službenika i dvadeset (20) namještenika na neodređeno vrijeme.

IV.

U Ustavnom sudu sukladno raspoloživim financijskim sredstvima u Državnom proračunu Republike Hrvatske za 2019. godinu te suglasnosti Ministarstva financija, klasa: 100-01/18-01/182, urbroj: 513-05-01-19-2 od 15. siječnja 2019. planira se prijam na neodređeno vrijeme:

– 1 službenice/službenika sa završenim sveučilišnim diplomskim studijem pravne struke.

Na temelju ovog Plana slobodno radno mjesto iz točke IV. popunit će se putem javnog natječaja, internog oglasa, napredovanja ili premještaja.

V.

Plan stupa na snagu danom donošenja, a objavljuje se u »Narodnim novinama«, dnevnom listu i na web-stranicama Ustavnog suda i Ministarstva uprave Republike Hrvatske.

Broj: SuT-K-31/2018-1
 Zagreb, 16. siječnja 2019.

Predsjednik
 dr. sc. Miroslav Šeparović, v. r.
### NN 8/2019 (23.1.2019.), Rješenje o razrješenju pomoćnika ministra hrvatskih branitelja

Vlada Republike Hrvatske

164

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O RAZRJEŠENJU POMOĆNIKA MINISTRA HRVATSKIH BRANITELJA

Razrješuje se NENAD KRIŽIĆ dužnosti pomoćnika ministra hrvatskih branitelja, s danom 1. veljače 2019. godine, na osobni zahtjev.

Klasa: UP/I 080-02/19-02/04
 Urbroj: 50301-15/07-19-02
 Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 8/2019 (23.1.2019.), Rješenje o razrješenju dijela članova Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

VLADA REPUBLIKE HRVATSKE

165

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 16. Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj (»Narodne novine – Međunarodni ugovori«, broj 8/95), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O RAZRJEŠENJU DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAĐARSKE O ZAŠTITI MAĐARSKE MANJINE U REPUBLICI HRVATSKOJ I HRVATSKE MANJINE U REPUBLICI MAĐARSKOJ

Razrješuju se dužnosti članovi Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj:

– IVANA PILKO ČUNČIĆ

– mr. sc. BRANKO SOČANAC.

Klasa: 080-02/18-02/114
 Urbroj: 50301-15/07-19-02
 Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 8/2019 (23.1.2019.), Rješenje o imenovanju dijela članova Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj

VLADA REPUBLIKE HRVATSKE

166

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 16. Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj (»Narodne novine – Međunarodni ugovori«, broj 8/95), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O IMENOVANJU DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I REPUBLIKE MAĐARSKE O ZAŠTITI MAĐARSKE MANJINE U REPUBLICI HRVATSKOJ I HRVATSKE MANJINE U REPUBLICI MAĐARSKOJ

Za članove Međuvladinog mješovitog odbora za provedbu Sporazuma između Republike Hrvatske i Republike Mađarske o zaštiti mađarske manjine u Republici Hrvatskoj i hrvatske manjine u Republici Mađarskoj, imenuju se:

– MOMIR KARIN

– ALEN TAHIRI.

Klasa: 080-02/18-01/184
 Urbroj: 50301-15/07-19-02
 Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 8/2019 (23.1.2019.), Rješenje o razrješenju dijela članova Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

VLADA REPUBLIKE HRVATSKE

167

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 16. Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj (»Narodne novine – Međunarodni ugovori«, broj 3/05), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O RAZRJEŠENJU DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I SRBIJE I CRNE GORE O ZAŠTITI PRAVA HRVATSKE MANJINE U SRBIJI I CRNOJ GORI I SRPSKE I CRNOGORSKE MANJINE U REPUBLICI HRVATSKOJ

Razrješuju se dužnosti članovi Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj:

– mr. sc. VERA ŠUTALO

– EDITA GUBERINA

– SUZANA KUNAC

– IVAN KUJUNDŽIĆ

– mr. sc. BRANKO SOČANAC.

Klasa: 080-02/18-02/116
 Urbroj: 50301-15/07-19-02
 Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 8/2019 (23.1.2019.), Rješenje o imenovanju dijela članova Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj

VLADA REPUBLIKE HRVATSKE

168

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 16. Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj (»Narodne novine – Međunarodni ugovori«, broj 3/05), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O IMENOVANJU DIJELA ČLANOVA MEĐUVLADINOG MJEŠOVITOG ODBORA ZA PROVEDBU SPORAZUMA IZMEĐU REPUBLIKE HRVATSKE I SRBIJE I CRNE GORE O ZAŠTITI PRAVA HRVATSKE MANJINE U SRBIJI I CRNOJ GORI I SRPSKE I CRNOGORSKE MANJINE U REPUBLICI HRVATSKOJ

Za članove Međuvladinog mješovitog odbora za provedbu Sporazuma između Republike Hrvatske i Srbije i Crne Gore o zaštiti prava hrvatske manjine u Srbiji i Crnoj Gori i srpske i crnogorske manjine u Republici Hrvatskoj, imenuju se:

– doc. dr. sc. IVA HRASTE SOČO

– NANDOR ČAPO

– RENATO KUNIĆ

– VANJA GAVRAN

– ALEN TAHIRI.

Klasa: 080-02/18-01/186
 Urbroj: 50301-15/07-19-02
 Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 8/2019 (23.1.2019.), Rješenje o razrješenju dijela članova i zamjenika članova Savjeta za razvoj civilnoga društva

VLADA REPUBLIKE HRVATSKE

169

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke IV. Odluke o osnivanju Savjeta za razvoj civilnoga društva (»Narodne novine«, br. 140/09, 42/12, 61/14 i 62/17), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O RAZRJEŠENJU DIJELA ČLANOVA I ZAMJENIKA ČLANOVA SAVJETA ZA RAZVOJ
 CIVILNOGA DRUŠTVA

1. Razrješuju se dužnosti članovi Savjeta za razvoj civilnoga društva:

– BORIS JURINIĆ, imenovan na prijedlog tijela javne vlasti kao predstavnik Ministarstva kulture

– dr. sc. KREŠIMIR ŠAMIJA, imenovan na prijedlog tijela javne vlasti kao predstavnik Središnjeg državnog ureda za šport.

2. Razrješuju se dužnosti zamjenice članova Savjeta za razvoj civilnoga društva:

– dr. sc. MARTINA JERIČEVIĆ, imenovana na prijedlog tijela javne vlasti kao predstavnica Središnjeg državnog ureda za šport

– VESNA FABRIS, imenovana na prijedlog Ureda za udruge iz reda nacionalnih udruga lokalne i regionalne samouprave, kao predstavnica Udruge općina u Republici Hrvatskoj.

Klasa: 080-02/18-02/118
 Urbroj: 50301-15/07-19-02
 Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 8/2019 (23.1.2019.), Rješenje o imenovanju dijela članova i zamjenika članova Savjeta za razvoj civilnoga društva

VLADA REPUBLIKE HRVATSKE

170

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i točke IV. Odluke o osnivanju Savjeta za razvoj civilnoga društva (»Narodne novine«, br. 140/09, 42/12, 61/14 i 62/17), Vlada Republike Hrvatske je na sjednici održanoj 17. siječnja 2019. godine donijela

RJEŠENJE

O IMENOVANJU DIJELA ČLANOVA I ZAMJENIKA ČLANOVA SAVJETA ZA RAZVOJ
 CIVILNOGA DRUŠTVA

1. Za članove Savjeta za razvoj civilnoga društva, imenuju se:

– DINKO KLARIĆ, na prijedlog tijela javne vlasti kao predstavnik Ministarstva kulture

– dr. sc. MARTINA JERIČEVIĆ, na prijedlog tijela javne vlasti kao predstavnica Središnjeg državnog ureda za šport.

2. Za zamjenike članova Savjeta za razvoj civilnoga društva, imenuju se:

– DARKO VUČIĆ, na prijedlog tijela javne vlasti kao predstavnik Središnjeg državnog ureda za šport

– VALENTINA MUCAK, na prijedlog Ureda za udruge iz reda nacionalnih udruga lokalne i regionalne samouprave, kao predstavnica Udruge općina u Republici Hrvatskoj.

Klasa: 080-02/18-01/190
 Urbroj: 50301-15/07-19-02
 Zagreb, 17. siječnja 2019.

Predsjednik
 mr. sc. Andrej Plenković, v. r.
### NN 9/2019 (25.1.2019.), Odluka o zajamčenom prinosu obveznih mirovinskih fondova za 2018. godinu

HRVATSKA AGENCIJA ZA NADZOR FINANCIJSKIH USLUGA

202

Na temelju odredbi članka 15. stavka 1. točke 1. i članka 8. stavka 1. Zakona o Hrvatskoj agenciji za nadzor financijskih usluga (»Narodne novine« br. 140/05 i 12/12), primjenom odredbi članka 113. stavka 4. Zakona o obveznim mirovinskim fondovima (»Narodne novine« broj 19/14, 93/15, 64/18 i 115/18) i članka 4. stavka 1. Pravilnika o načinu i roku izračuna zajamčenog prinosa obveznog mirovinskog fonda (»Narodne novine« broj 103/14), Hrvatska agencija za nadzor financijskih usluga na sjednici Upravnog vijeća održanoj 18. siječnja 2019. donijela je

ODLUKU

O ZAJAMČENOM PRINOSU OBVEZNIH MIROVINSKIH FONDOVA ZA 2018. GODINU

Članak 1.

(1) Referentni prinos obveznih mirovinskih fondova kategorije A za 2018. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije A za razdoblje od prethodne tri kalendarske godine iznosi 5,631%.

(2) Zajamčeni prinos obveznih mirovinskih fondova kategorije A za 2018. godinu utvrđen u visini referentnog prinosa za fondove kategorije A umanjenog za dvanaest postotnih bodova iznosi -6,369%.

Članak 2.

(1) Referentni prinos obveznih mirovinskih fondova kategorije B za 2018. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije B za razdoblje od prethodne tri kalendarske godine iznosi 3,661%

(2) Zajamčeni prinos obveznih mirovinskih fondova kategorije B za 2018. godinu utvrđen u visini referentnog prinosa za fondove kategorije B umanjenog za šest postotnih bodova iznosi -2,339%.

Članak 3.

(1) Referentni prinos obveznih mirovinskih fondova kategorije C za 2018. godinu utvrđen u visini ponderirane aritmetičke sredine stopa prosječnih godišnjih prinosa svih mirovinskih fondova kategorije C za razdoblje od prethodne tri kalendarske godine iznosi 5,493%.

(2) Zajamčeni prinos obveznih mirovinskih fondova kategorije C za 2018. godinu utvrđen u visini referentnog prinosa za fondove kategorije C umanjenog za tri postotna boda iznosi 2,493%.

Članak 4.

Ova Odluka stupa na snagu prvi dan od dana objave u »Narodnim novinama«.

Klasa: 011-02/19-03/02
 Ubroj: 326-01-40-41-19-1
 Zagreb, 18. siječnja 2019.

Predsjednik Upravnog vijeća
 dr. sc. Ante Žigman, v. r.
### NN 9/2019 (25.1.2019.), Pravilnik o izmjenama Pravilnika o godišnjim, tromjesečnim i drugim izvještajima obveznog mirovinskog fonda

HRVATSKA AGENCIJA ZA NADZOR FINANCIJSKIH USLUGA

201

Na temelju odredbi članka 144. stavka 3., članka 145. i članka 146. stavka 2. Zakona o obveznim mirovinskim fondovima (»Narodne novine« broj 19/14, 93/15, 64/18 i 115/18) i članka 19. stavka 6. Zakona o računovodstvu (»Narodne novine«, broj 78/15, 134/15 i 120/16) Hrvatska agencija za nadzor financijskih usluga, na sjednici Upravnog vijeća održanoj 18. siječnja 2019. godine donosi

PRAVILNIK

O IZMJENAMA PRAVILNIKA O GODIŠNJIM, TROMJESEČNIM I DRUGIM IZVJEŠTAJIMA OBVEZNOG MIROVINSKOG FONDA

Članak 1.

U Pravilniku o godišnjim, tromjesečnim i drugim izvještajima obveznog mirovinskog fonda (»Narodne novine« broj 104/17) članak 5. i naslov iznad članka 5. brišu se.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-03/01
 Urbroj: 326-01-40-41-19-01
 Zagreb, 18. siječnja 2019.

Predsjednik Upravnog vijeća
 dr. sc. Ante Žigman, v. r.
### NN 9/2019 (25.1.2019.), Pravilnik o djelomičnoj jednokratnoj isplati korisniku starosne i prijevremene starosne osnovne mirovine

Hrvatska agencija za nadzor financijskih usluga

199

Na temelju članka 112. stavka 8. Zakona o mirovinskim osiguravajućim društvima (»Narodne novine«, broj 22/14, 29/18 i 115/18) Hrvatska agencija za nadzor financijskih usluga na sjednici Upravnog vijeća, održanoj 18. siječnja 2019. donosi

PRAVILNIK

O DJELOMIČNOJ JEDNOKRATNOJ ISPLATI KORISNIKU STAROSNE I PRIJEVREMENE STAROSNE OSNOVNE MIROVINE

Članak 1.

Ovim Pravilnikom propisuje se postupak po kojemu postupa mirovinsko osiguravajuće društvo (dalje u tekstu: Društvo), kada namjerava s korisnikom starosne ili prijevremene starosne osnovne mirovine, ostvarene prema Zakonu o mirovinskom osiguranju (»Narodne novine«, br. 157/13, 151/14, 33/15, 93/15, 120/16, 18/18, 62/18 i 115/18), ugovoriti isplatu mirovine i djelomičnu jednokratnu isplatu u visini 15% od ukupno primljene doznake iz obveznog mirovinskog fonda za isplatu mirovine, prije njezina umanjenja za naknadu Društvu.

Članak 2.

(1) Društvo sa Središnjim registrom osiguranika (dalje u tekstu: REGOS) tijekom ostvarivanja prava na mirovinu osiguranika razmjenjuje podatke potrebne da bi osiguranik donio informiranu odluku o načinu isplate mirovine, u skladu s odredbama Zakona o mirovinskom osiguranju i Zakona o mirovinskim osiguravajućim društvima.

(2) Osiguranik koji želi isplatu mirovine i iz obveznog mirovinskog osiguranja na temelju individualne kapitalizirane štednje donosi odluku o izboru Društva za isplatu mirovine putem obrasca za prijavu izbora Društva (obrazac R-POD), koji REGOS dostavlja izabranom Društvu.

(3) Društvo je dužno prije sklapanja ugovora o isplati mirovine s djelomičnom jednokratnom isplatom prema članku 112. stavku 6. Zakona o mirovinskim osiguravajućim društvima, zaprimiti:

1. R-POD obrazac REGOS-a

2. presliku rješenja Hrvatskog zavoda za mirovinsko osiguranje o ostvarenju prava osiguranika na starosnu ili prijevremenu starosnu osnovnu mirovinu, ostvarenu prema Zakonu o mirovinskom osiguranju

3. podatak o visini najniže mirovine prema Zakonu o mirovinskom osiguranju iz obavijesti REGOS-a.

Članak 3.

Ako su ispunjeni uvjeti iz članka 112. stavak 7. Zakona o mirovinskim osiguravajućim društvima i ovog Pravilnika, Društvo je dužno potencijalnom korisniku mirovine ponuditi sklapanje ugovora s djelomičnom jednokratnom isplatom u visini 15% od ukupno primljene doznake iz obveznog mirovinskog fonda za isplatu mirovine prije njezina umanjenja za naknadu Društvu.

Članak 4.

Po sklopljenom ugovoru o mirovini, Društvo je obvezno isplatiti djelomičnu jednokratnu isplatu zajedno s prvom isplatom mirovine.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-04/02
 Urbroj: 326-01-50-51-19-1
 Zagreb, 18. siječnja 2019.

Predsjednik Upravnog vijeća
 dr. sc. Ante Žigman, v. r.
### NN 9/2019 (25.1.2019.), Pravilnik o izmjenama i dopunama Pravilnika o uvjetima kojima moraju udovoljavati veterinarske organizacije, veterinarska praksa i veterinarska služba u sustavu provedbe veterinarske djelatnosti

Ministarstvo poljoprivrede

195

Na temelju članka 107. stavka 9., članka 109. stavka 6., članka 115. stavka 6., članka 117. stavka 3. i članka 124. stavka 3. Zakona o veterinarstvu (»Narodne novine«, broj 82/13. i 148/13.), ministar poljoprivrede, donosi

PRAVILNIK

O IZMJENAMA I DOPUNAMA PRAVILNIKA O UVJETIMA KOJIMA MORAJU UDOVOLJAVATI VETERINARSKE ORGANIZACIJE, VETERINARSKA PRAKSA I VETERINARSKA SLUŽBA U SUSTAVU PROVEDBE VETERINARSKE DJELATNOSTI

Članak 1.

U preambuli Pravilnika, iza riječi »članka 109. stavka 6.«, dodaju se riječi »i 9.« tako da izmijenjena preambula glasi:

Na temelju članka 107. stavka 9., članka 109. stavka 6. i 9., članka 115. stavka 6., članka 117. stavka 3. i članka 124. stavka 3. Zakona o veterinarstvu (»Narodne novine« broj 82/13), ministar poljoprivrede, donosi

Članak 2.

U članku 3. točki 2. brišu se riječi »odnosno kućni ljubimci« te se dodaje točka 11. koja glasi:

Kućni ljubimci – psi, mačke i pitome vretice, kako je definirano u Prilogu I. UREDBE (EU) br. 576/2013 EUROPSKOG PARLAMENTA I VIJEĆA od 12. lipnja 2013. o nekomercijalnom premještanju kućnih ljubimaca i o stavljanju izvan snage Uredbe (EZ) br. 998/2003.

Članak 3.

U članku 43. iza stavka 9. dodaje se novi stavak 10. koji glasi:

Sve odredbe ovog članka te ostalih članaka ovog Pravilnika koje određuju minimalne uvjete glede broja veterinarskih djelatnika podrazumijevaju djelatnike zaposlene na puno radno vrijeme.

Članak 4.

Članak 51. mijenja se i glasi:

(1) Veterinarskoj praksi se na temelju ispunjenih propisanih posebnih uvjeta može dozvoliti označavanje, dehelmintizacija i cijepljenje kućnih ljubimaca protiv bjesnoće, vođenje evidencije o tome, izdavanje putovnica za kućne ljubimce te klinički pregled pasa i mačaka koji ozljede ljude, u skladu s posebnim propisom koji propisuje mjere za suzbijanje i iskorjenjivanje bjesnoće kod životinja.

(2) Veterinarskim organizacijama koje nisu ovlaštene na temelju javnog natječaja, a ispunjavaju posebne uvjete, osim poslova iz stavka 1. ovoga članka, mogu se povjeriti i sljedeći poslovi koji se ne financiraju iz državnog proračuna:

– druga propisana preventivna cijepljenja i propisane dijagnostičke pretrage

– označavanje i registracija životinja kao i registracija prometa životinja u bazi podataka Jedinstveni registar domaćih životinja i

– vođenje propisanih evidencija o svim navedenim poslovima.

Članak 5.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-01/23

Urbroj: 525-10/0881-18-11

Zagreb, 9. siječnja 2019.

Potpredsjednik
 Vlade Republike Hrvatske
 i ministar poljoprivrede
 Tomislav Tolušić, dipl. iur., v. r.
### NN 9/2019 (25.1.2019.), Uredba o dopunama Uredbe o kriterijima i načinu obračuna i plaćanja nagrade povjerenicima u postupku stečaja potrošača

VLADA REPUBLIKE HRVATSKE

190

Na temelju članka 43. stavka 2. i članka 79.j Zakona o stečaju potrošača (»Narodne novine«, br. 100/15 i 67/18), Vlada Republike Hrvatske je na sjednici održanoj 23. siječnja 2019. godine donijela

UREDBU

O DOPUNAMA UREDBE O KRITERIJIMA I NAČINU OBRAČUNA I PLAĆANJA NAGRADE POVJERENICIMA U POSTUPKU STEČAJA POTROŠAČA

Članak 1.

U Uredbi o kriterijima i načinu obračuna i plaćanja nagrade povjerenicima u postupku stečaja potrošača (»Narodne novine«, broj 13/16), u članku 1. iza riječi: »stečaja potrošača« dodaju se riječi: »te nagrada i naknada troškova za rad povjerenika u jednostavnom postupku stečaja potrošača«.

Članak 2.

Iza članka 8. dodaje se članak 8.a koji glasi:

»Članak 8.a

U slučajevima u kojima se provodi otvoreni jednostavni postupak stečaja potrošača povjereniku pripada pravo na jednokratnu nagradu u iznosu od 1.000,00 kuna i pravo na naknadu troškova u iznosu od 200,00 kuna.«.

Članak 3.

U članku 11. ispred stavka 1. dodaje se oznaka stavka: »(1)«.

Iza stavka 1. dodaje se stavak 2. koji glasi:

»(2) Iznimno od stavka 1. ovoga članka, naknada troškova povjereniku u jednostavnom postupku stečaja potrošača izražena je u neto iznosu.«.

Članak 4.

Ova Uredba stupa na snagu osmoga dana od dana objave u »Narodnim novinama«.

Klasa 022-03/19-03/03
 Urbroj 50301-25/18-19-2
 Zagreb, 23. siječnja 2019.

Predsjednik
 mr. sc. Andrej Plenković, v. r.
### NN 9/2019 (25.1.2019.), Odluka o davanju prethodne suglasnosti na Statut Hrvatske regulatorne agencije za mrežne djelatnosti

VLADA REPUBLIKE HRVATSKE

191

Na temelju članka 19. stavka 2. Zakona o elektroničkim komunikacijama (»Narodne novine«, br. 73/08, 90/11, 133/12, 80/13, 71/14 i 72/17) i članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 23. siječnja 2019. godine donijela

ODLUKU

O DAVANJU PRETHODNE SUGLASNOSTI NA STATUT HRVATSKE REGULATORNE AGENCIJE ZA MREŽNE DJELATNOSTI

I.

Daje se prethodna suglasnost na Statut Hrvatske regulatorne agencije za mrežne djelatnosti, u tekstu koji je dostavilo Ministarstvo mora, prometa i infrastrukture, aktom, klase: 344-01/18-02/2, urbroja: 530-07-2-19-10, od 8. siječnja 2019. godine.

II.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/284
 Urbroj: 50301-27/20-19-4
 Zagreb, 23. siječnja 2019.

Predsjednik
 mr. sc. Andrej Plenković, v. r.
### NN 9/2019 (25.1.2019.), Odluka o visini naknade za rad udomitelja

MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU

194

Na temelju članka 30. stavka 5. Zakona o udomiteljstvu (»Narodne novine«, broj 115/18.), ministrica za demografiju, obitelj, mlade i socijalnu politiku donijela je

ODLUKU

O VISINI NAKNADE ZA RAD UDOMITELJA

Članak 1.

Naknada za rad udomitelja koji obavlja tradicionalno udomiteljstvo određuje se ovisno o broju i vrsti korisnika, u odnosu na osnovicu na temelju koje se izračunava iznos prava u sustavu socijalne skrbi, osim prava na zajamčenu minimalnu naknadu, i iznosi:

1. 166% osnovice po smještenom korisniku udomitelju koji smještava djecu i mlađe punoljetne osobe do završetka srednjoškolskog obrazovanja

2. 125% osnovice po smještenom korisniku udomitelju koji smještava odrasle osobe.

Članak 2.

Danom stupanja na snagu ove Odluke prestaje važiti Odluka o mjerilima i kriterijima za utvrđivanje udomiteljske naknade (»Narodne novine«, br. 22/12. i 22/14.).

Članak 3.

Ova Odluka stupa na snagu prvoga dana od dana objave u »Narodnim novinama«.

Klasa: 011-02/18-01/69
 Urbroj: 519-01/4-18-5
 Zagreb, 21. siječnja 2019.

Ministrica
 Nada Murganić, v. r.
### NN 10/2019 (29.1.2019.), Ispravak odluka o donošenju kurikuluma za nastavne predmete

MINISTARSTVO ZNANOSTI I OBRAZOVANJA

219

Nakon usporedbe s izvornim tekstom utvrđena je pogreška u odlukama o donošenju kurikuluma za nastavne predmete koje su objavljene u »Narodnim novinama«, broj 7 od 22. siječnja 2019. godine te se daje

ISPRAVAK

ODLUKA O DONOŠENJU KURIKULUMA ZA NASTAVNE PREDMETE

U Odluci o donošenju kurikuluma na nastavni predmet Engleski jezik za osnovne škole i gimnazije u Republici Hrvatskoj, u Odluci o donošenju kurikuluma na nastavni predmet Francuski jezik za osnovne škole i gimnazije u Republici Hrvatskoj, u Odluci o donošenju kurikuluma na nastavni predmet Njemački jezik za osnovne škole i gimnazije u Republici Hrvatskoj, u Odluci o donošenju kurikuluma na nastavni predmet Talijanski jezik za osnovne škole i gimnazije u Republici Hrvatskoj, u Odluci o donošenju kurikuluma na nastavni predmet Latinski jezik za osnovne škole i gimnazije u Republici Hrvatskoj, u Odluci o donošenju kurikuluma na nastavni predmet Geografije za osnovne škole i gimnazije u Republici Hrvatskoj, u Odluci o donošenju kurikuluma na nastavni predmet Matematike za osnovne škole i gimnazije u Republici Hrvatskoj, u Odluci o donošenju kurikuluma na nastavni predmet Biologije za osnovne škole i gimnazije u Republici Hrvatskoj, u Odluci o donošenju kurikuluma na nastavni predmet Glazbene kulture za osnovne škole i Glazbene umjetnosti za gimnazije u Republici Hrvatskoj, u Odluci o donošenju kurikuluma na nastavni predmet Psihologije za gimnazije u Republici Hrvatskoj, u Odluci o donošenju kurikuluma na nastavni predmet Logike za gimnazije u Republici Hrvatskoj, u Odluci o donošenju kurikuluma na nastavni predmet Filozofije za gimnazije u Republici Hrvatskoj, u Odluci o donošenju kurikuluma na nastavni predmet Politike i gospodarstva za gimnazije u Republici Hrvatskoj, u Odluci o donošenju kurikuluma na nastavni predmet Sociologije za gimnazije u Republici Hrvatskoj, u Odluci o donošenju kurikuluma na nastavni predmet Likovne kulture za osnovne škole i Likovne umjetnosti za gimnazije u Republici Hrvatskoj, (»Narodne novine«, broj 7/19) u točki III. alineji 2. iza riječi: »Nastavni plan i program za stjecanje školske spreme u programima« dodaje se riječ: »opće«.

Klasa: 602-01/19-01/00026

Urbroj: 533-06-19-0043

Zagreb, 25. siječnja 2019.

Ministrica
 prof. dr. sc. Blaženka Divjak, v. r.
### NN 11/2019 (30.1.2019.), Rješenje o imenovanju pomoćnice ministrice regionalnoga razvoja i fondova Europske unije

VLADA REPUBLIKE HRVATSKE

227

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 41. stavka 3. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16), Vlada Republike Hrvatske je na sjednici održanoj 23. siječnja 2019. godine donijela

RJEŠENJE

O IMENOVANJU POMOĆNICE MINISTRICE REGIONALNOGA RAZVOJA I FONDOVA EUROPSKE UNIJE

Imenuje se STELLA ARNERI pomoćnicom ministrice regionalnoga razvoja i fondova Europske unije.

Klasa: UP/I 080-02/19-01/03
 Urbroj: 50301-15/07-19-02
 Zagreb, 23. siječnja 2019.

Predsjednik
 mr. sc. Andrej Plenković, v. r.
### NN 11/2019 (30.1.2019.), Rješenje o razrješenju zamjenice državnog tajnika Središnjeg državnog ureda za Hrvate izvan Republike Hrvatske

VLADA REPUBLIKE HRVATSKE

228

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 4. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 23. siječnja 2019. godine donijela

RJEŠENJE

O RAZRJEŠENJU ZAMJENICE DRŽAVNOG TAJNIKA SREDIŠNJEG DRŽAVNOG UREDA ZA HRVATE IZVAN REPUBLIKE HRVATSKE

Razrješuje se IVANA PERKUŠIĆ položaja zamjenice državnog tajnika Središnjeg državnog ureda za Hrvate izvan Republike Hrvatske, na osobni zahtjev.

Klasa: UP/I 080-02/19-02/05
 Urbroj: 50301-15/07-19-02
 Zagreb, 23. siječnja 2019.

Predsjednik
 mr. sc. Andrej Plenković, v. r.
### NN 11/2019 (30.1.2019.), Rješenje o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrđivanje opće zdravstvene sposobnosti čuvara i opće i posebne zdravstvene sposobnosti zaštitara

MINISTARSTVO ZDRAVSTVA

232

Na temelju članka 61. stavka 2. a u vezi s člankom 23. stavkom 2. Zakona o privatnoj zaštiti (»Narodne novine« br. 68/03., 31/10. i 139/10.) ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA I SPECIJALISTA MEDICINE RADA U PRIVATNOJ PRAKSI ZA UTVRĐIVANJE OPĆE ZDRAVSTVENE SPOSOBNOSTI ČUVARA I OPĆE I POSEBNE ZDRAVSTVENE SPOSOBNOSTI ZAŠTITARA

I.

U Rješenju o izmjeni i dopuni Rješenja o određivanju zdravstvenih ustanova i specijalista medicine rada u privatnoj praksi za utvrdivanje opće zdravstvene sposobnosti čuvara i opće i posebne zdravstvene sposobnosti zaštitara (»Narodne novine« br. 159/03., 179/03., 95/04., 179/04., 113/05., 130/05., 05/06., 45/06., 78/06., 98/06., 113/06., 45/07., 77/07., 116/07., 126/07., 133/07., 15/08., 29/08., 45/08., 90/08., 135/08., 15/09., 26/09., 33/09., 43/09., 68/09., 78/09., 89/09., 116/09., 138/09., 14/10., 31/10., 44/10., 79/10., 120/10., 133/10., 12/11., 34/11., 44/11., 58/11., 68/11., 87/11., 112/11., 136/11., 148/11., 18/12., 30/12., 55/12., 65/12., 83/12., 106/12., 113/12., 8/13., 22/13., 35/13., 46/13. 69/13., 89/13., 151/13., 61/14., 94/14., 130/14., 152/14., 26/15., 34/15., 42/15., 53/15., 77/15., 90/15., 111/15., 128/15., 15/16., 45/16., 87/16., 94/16., 28/17., 2/17., 87/17., 110/17.)

U točki I. iza rednog broja 144. dodaje se broj i riječi:

»145. »Specijalistička ordinacija medicine rada i sporta Saša Fundak, dr. med. spec., medicine rada i sporta, Bjelovar, Ul. Andrije Kačića Miočića 30, Bjelovar.«

II.

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/17-02/02
 Urbroj: 534-03-1-1/4-19-7
 Zagreb, 11. siječnja 2019.

Ministar
 prof. dr. sc. Milan Kujundžić, dr. med., v. r.
### NN 11/2019 (30.1.2019.), Rješenje o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja

Ministarstvo zdravstva

231

Na temelju članka 14. stavka 5. i Zakona o nabavi i posjedovanju oružja građana (»Narodne novine« broj: 94/2018.), ministar zdravstva donosi

RJEŠENJE

O IZMJENI I DOPUNI RJEŠENJA O ODREĐIVANJU ZDRAVSTVENIH USTANOVA ZA OBAVLJANJE ZDRAVSTVENIH PREGLEDA ZA DRŽANJE I NOŠENJE ORUŽJA

U Rješenju o izmjeni i dopuni Rješenja o određivanju zdravstvenih ustanova za obavljanje zdravstvenih pregleda za držanje i nošenje oružja (»Narodne novine«, broj 5/93., 16/93., 59/93., 13/94., 95/95., 17/96., 50/96., 54/96., 67/96., 110/96., 32/97., 35/97., 76/97., 87/97., 10/98., 28/98., 40/98., 78/98., 100/98., 148/98., 161/98., 42/99., 79/99., 86/99., 100/99., 115/99., 130/99., 148/99., 11/00., 25/00., 29/00., 38/00., 46/00., 105/00., 117/00., 18/01., 37/01., 53/01., 134/02., 3/03., 14/03., 63/03., 94/03., 107/03., 124/03., 134/03., 150/03., 162/03., 179/03., 198/03., 29/04., 14/05., 84/05., 120/05., 132/05., 138/05., 8/06., 28/06., 52/06., 103/06., 115/06., 122/06., 136/06., 9/07., 19/07., 44/07., 63/07., 71/07., 12/08., 17/08., 29/08., 32/08., 47/08., 69/08., 83/08., 90/08,137/08., 15/09., 26/09., 33/09., 43/09., 68/09., 78/09., 91/09., 116/09., 138/09., 14/10., 31/10., 44/10., 79/10., 118/10., 133/10., 12/11., 36/11., 42/11., 58/11., 68/11., 76/11., 112/11. 148/11., 18/12., 30/12., 55/12., 65/12., 69/12., 83/12., 106/12., 113/12., 8/13., 22/13., 35/13., 46/13., 69/13., 89/13., 122/13., 151/13., 61/14., 94/14., 130/14., 152/14., 26/15., 42/15., 53/15., 90/15., 111/15., 128/15., 15/16., 45/16., 72/16., 87/16., 94/16., 109/16., 28/17., 42/17., 87/17., 110/17., 2/18., 10/18., 23/18., 34/18., 41/18., 80/18.).

Iza rednog broja 309. dodaje se broj i riječi:

»310. »Specijalistička ordinacija medicine rada i sporta Saša Fundak, dr. med. spec., medicine rada i sporta, Bjelovar, Ul. Andrije Kačića Miošića 30, Bjelovar.««

Ovo Rješenje stupa na snagu osmoga dana od dana objave u »Narodnim novinama«.

Klasa: UP/I-500-01/17-05/01
 Urbroj: 534-03-1-1/4-19-11
 Zagreb, 11. siječnja 2019.

Ministar
 prof. dr. sc. Milan Kujundžić, dr. med., v. r.
### NN 11/2019 (30.1.2019.), Odluka o pomilovanjima po molbama osuđenih osoba, klasa: 703-04/19-01/01, urbroj: 71-06-04/4-19-01 od 18. siječnja 2019.

PREDSJEDNICA REPUBLIKE HRVATSKE

225

Na temelju odredbe članka 98. stavka 1. podstavka 4. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – odluka Ustavnog suda Republike Hrvatske), odredbe članka 1. stavka 2. Zakona o pomilovanju (»Narodne novine«, broj 175/03), i Rješenja Ustavnog suda Republike Hrvatske broj: U-I-957/2007, U-I-2290/2009 (»Narodne novine«, broj 37/11), donosim

ODLUKU

O POMILOVANJIMA PO MOLBAMA
 OSUĐENIH OSOBA

I.

Daje se prijevremena rehabilitacija

ANTE ŠKARA, sin Branka, rođen 15. ožujka 1985. godine u Zadru,

– za izrečenu kaznu zatvora u trajanju od 10 mjeseci, uvjetno na 3 godine, zbog teškog kaznenog djela protiv opće sigurnosti iz čl. 222. st. 3. u svezi čl. 215. st. 3., u svezi st. 2. i 1. KZ/11 – daje se prijevremena rehabilitacija.

II.

Ova Odluka stupa na snagu danom donošenja.

Klasa: 703-04/19-01/01
 Urbroj: 71-06-04/4-19-01
 Zagreb, 18. siječnja 2019.

Predsjednica
 Republike Hrvatske
 Kolinda Grabar-Kitarović, v. r.
### NN 11/2019 (30.1.2019.), Plan prijma u državnu službu u Ured pravobraniteljice za ravnopravnost spolova za 2019. godinu

PRAVOBRANITELJICA ZA RAVNOPRAVNOST SPOLOVA

233

Na temelju članka 43. stavka 2. točke c. Zakona o državnim službenicima (»Narodne novine« broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15. i 138/15), a sukladno Državnom proračunu Republike Hrvatske za 2019. (»Narodne novine« broj 113/18.) Pravobraniteljica za ravnopravnost spolova utvrđuje

PLAN

PRIJMA U DRŽAVNU SLUŽBU U URED PRAVOBRANITELJICE ZA RAVNOPRAVNOST SPOLOVA ZA 2019. GODINU

Članak 1.

Ovim Planom prijma u državnu službu (u daljnjem tekstu: Plan) utvrđuje se prijam državnih službenika/ica u Ured Pravobraniteljice za ravnopravnost spolova za 2019.

Članak 2.

Plan sadrži stvarno stanje popunjenosti radnih mjesta u Uredu Pravobraniteljice za ravnopravnost spolova te potreban broj državnih službenika/ca na neodređeno vrijeme za 2019.

Članak 3.

U Uredu Pravobraniteljice za ravnopravnost spolova od 13 službeničkih radnih mjesta popunjeno je 10 na kojima je raspoređeno 10 državnih službenika/ce na neodređeno vrijeme.

Članak 4.

U Uredu Pravobraniteljice za ravnopravnost spolova u 2019., sukladno predviđenim financijskim sredstvima u Državnom proračunu Republike Hrvatske za 2019. te suglasnosti Ministarstva financija, klasa: 100-01/19-01/2, urbroj: 513-05-01-19-2 od 9. siječnja 2019., planira se prijam na neodređeno vrijeme:

– 2 (dva) službenika/ice sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem.

Na temelju ovog Plana slobodno radno mjesto iz stavka jedan ovog članka popunit će se putem javnog natječaja, internog oglasa, napredovanja ili premještaja.

Članak 5.

Plan stupa na snagu danom donošenja, a objavljuje se u »Narodnim novinama«, dnevnom listu i na web-stranicama Ureda Pravobraniteljice za ravnopravnost spolova i Ministarstva uprave.

Ev. broj: PRS-12-01/18-03
 Urbroj: 08-19-03
 Zagreb, 21. siječnja 2019.

Pravobraniteljica
 za ravnopravnost spolova
 Višnja Ljubičić, dipl. iur., v. r.
### NN 11/2019 (30.1.2019.), Odluka o imenovanju člana Odbora za zdravstvo i socijalnu politiku Hrvatskoga sabora

HRVATSKI SABOR

221

Na temelju članka 81. Ustava Republike Hrvatske i članka 86. Poslovnika Hrvatskoga sabora, Hrvatski sabor na sjednici 25. siječnja 2019. donio je

ODLUKU

O IMENOVANJU ČLANA ODBORA ZA ZDRAVSTVO I SOCIJALNU POLITIKU HRVATSKOGA SABORA

I.

U Odbor za zdravstvo i socijalnu politiku Hrvatskoga sabora za člana se imenuje KREŠIMIR LUETIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-07/39
 Zagreb, 25. siječnja 2019.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 11/2019 (30.1.2019.), Odluka o razrješenju člana Odbora za turizam Hrvatskoga sabora

Hrvatski sabor

220

Na temelju članka 81. Ustava Republike Hrvatske i članka 78. Poslovnika Hrvatskoga sabora, Hrvatski sabor na sjednici 25. siječnja 2019. donio je

ODLUKU

O RAZRJEŠENJU ČLANA ODBORA ZA TURIZAM HRVATSKOGA SABORA

I.

Razrješuje se član Odbora za turizam Hrvatskoga sabora IVAN ARAMBAŠIĆ.

II.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-07/45
 Zagreb, 25. siječnja 2019.

HRVATSKI SABOR

Predsjednik
 Hrvatskoga Sabora
 Gordan Jandroković, v. r.